Návrh

**ZÁKON**

z .............. 2020

**o dohľade nad uplatňovaním náležitej starostlivosti v dodávateľskom reťazci dovozcov dovážajúcich cín, tantal a volfrám, ich rudy a zlato s pôvodom v oblastiach zasiahnutých konfliktom a vo vysokorizikových oblastiach**

Národná rada Slovenskej republiky sa uzniesla na tomto zákone:

**§ 1**

**Predmet úpravy**

Tento zákon upravuje pôsobnosť orgánov štátnej správy vo veciach dohľadu nad uplatňovaním náležitej starostlivosti v dodávateľskom reťazci dovozcov[[1]](#footnote-1)) dovážajúcich cín, tantal a volfrám, ich rudy a zlato s pôvodom v oblastiach zasiahnutých konfliktom a vo vysokorizikových oblastiach (ďalej len „konfliktné minerály“) podľa osobitného predpisu[[2]](#footnote-2))a pravidlá týkajúce sa porušení tohto predpisu.

**§ 2**

**Orgány štátnej správy**

Orgánmi štátnej správy vo veciach dohľadu nad uplatňovaním náležitej starostlivosti v dodávateľskom reťazci dovozcov dovážajúcich konfliktné minerály sú

a) Ministerstvo hospodárstva Slovenskej republiky (ďalej len „ministerstvo“),

b) Finančné riaditeľstvo Slovenskej republiky (ďalej len „finančné riaditeľstvo“),

c) colné úrady.

**§ 3**

**Ministerstvo**

Ministerstvo

1. plní oznamovaciu povinnosť voči Európskej komisii podľa osobitného predpisu,[[3]](#footnote-3))
2. spolupracuje a zabezpečuje výmenu informácií s príslušnými orgánmi členských štátov Európskej únie a s Európskou komisiou podľa osobitného predpisu,[[4]](#footnote-4))
3. predkladá Európskej komisii správu podľa osobitného predpisu.[[5]](#footnote-5))

**§ 4**

**Finančné riaditeľstvo**

Finančné riaditeľstvo

1. metodicky riadi colné úrady pri plnení úloh podľa tohto zákona a osobitného predpisu,2)
2. plánuje v súčinnosti s colnými úradmi vykonávanie následných kontrol dovozcov dovážajúcich konfliktné minerály podľa osobitného predpisu,[[6]](#footnote-6))
3. rozhoduje o odvolaniach voči rozhodnutiam colných úradov vydaných podľa tohto zákona,
4. informuje ministerstvo o výsledkoch následných kontrol a o právoplatných rozhodnutiach vydaných podľa tohto zákona,
5. poskytuje ministerstvu informácie potrebné na vypracovanie správy podľa osobitného predpisu,5)
6. poskytuje informácie Európskej komisii a príslušným orgánom členských štátov Európskej únie a spolupracuje s nimi v rozsahu a za podmienok ustanovených osobitným predpisom.[[7]](#footnote-7))

**§ 5**

**Colný úrad**

(1) Colný úrad

1. vykonáva následné kontroly6) dovozcov dovážajúcich konfliktné minerály ohľadne dodržiavania povinností podľa osobitného predpisu,8)
2. ukladá dovozcom dovážajúcim konfliktné minerály nápravné opatrenia9) pri zistení nedodržania povinností podľa osobitného predpisu8) a kontroluje ich plnenie,
3. vedie a uchováva záznamy o následných kontrolách a uložených nápravných opatreniach,10)
4. ukladá dovozcom pokuty za porušenie tohto zákona a za porušenie osobitného predpisu.2)

(2) Na plnenie úloh podľa odseku 1 je príslušný colný úrad podľa sídla alebo miesta podnikania dovozcu.

**§ 6**

**Nápravné opatrenia a pokuty**

1. Ak skutočnosti zistené následnou kontrolou nasvedčujú, že boli porušené povinnosti podľa osobitného predpisu,8) colný úrad písomne oboznámi dovozcu s nedostatkami zistenými následnou kontrolou a vyzve ho, aby sa v lehote 30 dní od doručenia tejto výzvy vyjadril k zisteným nedostatkom a navrhol nápravné opatrenia na ich odstránenie a časový plán na ich uskutočnenie.
2. Po ukončení následnej kontroly, ktorou boli zistené porušenia povinností podľa osobitného predpisu8) colný úrad vydá rozhodnutie, ktorým dovozcovi uloží nápravné opatrenia a určí časový plán na ich uskutočnenie, pričom prihliada na vyjadrenie a návrh dovozcu.

(3) Ak nie je v tomto zákone ustanovené inak, na vykonávanie následných kontrol podľa
 tohto zákona sa primerane použijú ustanovenia osobitného predpisu.11)

1. Nápravné opatrenia podľa odseku 2 spočívajú najmä v
2. poskytnutí dodatočných úplných interných záznamov, podkladov alebo dokumentov,
3. dodaní, doplnení alebo aktualizácii audítorskej správy vo forme splňujúcej požiadavky podľa osobitného predpisu,12)
4. aktualizácii údajov o celoročnom dovoze konfliktných minerálov alebo
5. uvedení vnútorných riadiacich systémov do súladu s povinnosťami dovozcu podľa osobitného predpisu.8)
6. Dovozcovi, ktorý neuskutočnil uložené nápravné opatrenia podľa odseku 3 v plnom rozsahu alebo v súlade s  časovým plánom alebo neposkytol súčinnosť podľa osobitného predpisu13), colný úrad uloží pokutu do 30 000 eur.
7. Pri určení výšky pokuty sa prihliadne na závažnosť, spôsob, dĺžku trvania a následky protiprávneho konania uvedeného v odseku 4.
8. Pokutu možno uložiť do jedného roka odo dňa, keď colný úrad zistil porušenie povinností podľa odseku 4, najneskôr však do troch rokov odo dňa, keď k porušeniu povinností došlo.
9. Pokuta uložená podľa tohto zákona je splatná do 30 dní odo dňa nadobudnutia právoplatnosti rozhodnutia, ktorým bola uložená.
10. Pokuta je príjmom štátneho rozpočtu.
11. Na konanie podľa tohto zákona alebo podľa osobitného predpisu2)sa vzťahuje správny poriadok.

**§ 7**

**Účinnosť**

Tento zákon nadobúda účinnosť 1. januára 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

11) Čl. 48 nariadenia Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (prepracované znenie) (Ú. v. EÚ L 269, 10. 10. 2013) v platnom znení.

 § 12 zákona č. 199/2004 Z. z. Colný zákon a o zmene a doplnení niektorých zákonov v znení neskorších
 predpisov.

12) Čl. 6 nariadenia (EÚ) 2017/821.

13) Čl. 11 ods. 4 nariadenia (EÚ) 2017/821.

1. ) Čl. 2 písm. l) nariadenia Európskeho parlamentu a Rady (EÚ) 2017/821 zo 17. mája 2017, ktorým sa ustanovujú povinnosti náležitej starostlivosti v dodávateľskom reťazci dovozcov Únie dovážajúcich cín, tantal a volfrám, ich rudy a zlato s pôvodom v oblastiach zasiahnutých konfliktom a vo vysokorizikových oblastiach (Ú. v. EÚ L 130, 19. 5. 2017). [↑](#footnote-ref-1)
2. ) Nariadenie (EÚ) 2017/821. [↑](#footnote-ref-2)
3. ) Čl. 10 ods. 1 druhý pododsek a čl. 16 ods. 2 nariadenia (EÚ) 2017/821. [↑](#footnote-ref-3)
4. ) Čl. 13 nariadenia (EÚ) 2017/821. [↑](#footnote-ref-4)
5. ) Čl. 17 ods. 1 nariadenia (EÚ) 2017/821. [↑](#footnote-ref-5)
6. ) Čl. 11 nariadenia (EÚ) 2017/821. [↑](#footnote-ref-6)
7. 7) Čl. 13 a 18 nariadenia (EÚ) 2017/821.

8)  Čl. 4 až 7 nariadenia (EÚ) 2017/821.

9) Čl. 16 ods. 3 nariadenia (EÚ) 2017/821.

10) Čl. 12 nariadenia (EÚ) 2017/821. [↑](#footnote-ref-7)